Hvoinaja
Hvoinaja on alev Venemaal Novgorodi oblastis, Hvoinaja rajooni keskus. Asub Veliki Novgorodist 290 km idas Pesi jõe kaldal. Alevit läbib Sonkovo ja Peterburi vaheline raudtee. Asula tekkis 1918. aastal rajatava raudtee äärde ning sai ametliku staatuse 1927. aastal. 1935 nimetati töölisaleviks. Hvoinajas on puidutööstusettevõtted ning õlle- ja karastusjookide tehas. Alevis on kaks keskkooli, haigla ja laste tuberkuloosisanatoorium.